Ministerstvo pôdohospodárstva a rozvoja vidieka SR
ako Riadiaci orgán pre Operačný program Bratislavský kraj 
v spolupráci so Sprostredkovateľským orgánom pod Riadiacim orgánom 
pre Operačný program Bratislavský kraj
vyhlasuje

 V Ý Z V U 

na predkladanie žiadostí o nenávratný finančný príspevok
v rámci Operačného programu Bratislavský kraj

Kód výzvy: OPBK/2012/1.2/09

Prioritná os č. 1	Infraštruktúra
Opatrenie č. 1.2	Regionálna a mestská hromadná doprava 
Dátum vyhlásenia výzvy:	25. januára 2012
Dátum ukončenia výzvy:	15. mája 2012
Charakter výzvy:	priebežná výzva
Schválil:                                           	Zsolt Simon
minister pôdohospodárstva a rozvoja vidieka SR 

1.	CIEĽ opatrenia 1.2 OPBK

Cieľom opatrenia 1.2 je zvýšenie počtu prepravovaných osôb prostredníctvom vylepšenej hromadnej dopravy.

2.	Podmienky oprávnenosti
Špecifické podmienky oprávnenosti pre opatrenie 1.2 OPBK detailne špecifikuje kapitola 1.1.2 Opatrenie 1.2 Regionálna a mestská hromadná doprava Programového manuálu pre OPBK (ďalej len „Programový manuál OPBK“), ktorý je dostupný na webovej stránke Riadiaceho orgánu pre OPBK (ďalej len „RO OPBK“) www.opbk.sk.

      2.1 Oprávnené skupiny aktivít 
Táto výzva č. OPBK/2012/1.2/09 je vyhlásená pre oprávnené skupiny aktivít:
•	1.2.1 Zriadenie jednotného tarifného systému
•	1.2.2 Vybudovanie prestupných terminálov
•	1.2.3 Podpora mestskej hromadnej dopravy
•	1.2.4 Informačné zabezpečenie systému

2.2 Oprávnené výdavky
Oprávnené výdavky pre jednotlivé skupiny aktivít tohto opatrenia sú uvedené v kapitole 1.1.2.5 Oprávnené a neoprávnené výdavky Programového manuálu OPBK. 
Obmedzenia oprávnených výdavkov pre túto výzvu oproti kapitole 1.1.2.5 Oprávnené a neoprávnené výdavky Programového manuálu OPBK:
•	skupina aktivít 1.2.1, bod 2. – výdavok je možné považovať za oprávnený, len ak bude realizovaný v hlavných prestupových uzloch v zmysle Plánu dopravnej obsluhy BSK,
•	skupina aktivít 1.2.2, bod 1. a 2. - výdavok je možné považovať za oprávnený, len ak bude realizovaný na území mesta Malacky, Pezinok a Senec. 

2.3 Oprávnení žiadatelia / partneri
	Oprávnení žiadatelia pre túto výzvu sú:
P.č.	Oprávnení žiadatelia	Skupina aktivít	
		1.2.1	1.2.2	1.2.3	1.2.4	
1.	Obce a mestá Bratislavského kraja založené v zmysle zákona č. 369/1990 Zb. o obecnom zriadení					
2.	Hlavné mesto SR Bratislava a jeho mestské časti v zmysle zákona č. 377/1990 Zb. o hlavnom meste SR Bratislave v znení neskorších predpisov					
3.	Bratislavský samosprávny kraj, založený v zmysle zákona č. 302/2001 Z. z. o samospráve vyšších územných celkov					
Pozn.: pole  znamená, že pre danú skupinu aktivít budú oprávnení príslušní prijímatelia v súlade s územnou koncentráciou podľa kap. 1.1.2.4. Programového manuálu OPBK

2.4	Miesto realizácie projektu
Miesto realizácie projektu je uvedené v časti 1.1.2.4 Oprávnené územie Programového manuálu OPBK. Zoznam pólov rastu je dostupný na webovej stránke Riadiaceho orgánu pre Operačný program Bratislavský kraj www.opbk.sk.
Obmedzenia pre miesto realizácie projektu pre túto výzvu č. OPBK/2012/1.2/09 sú uvedené v bode 2.2 tejto výzvy.

2.5	Dĺžka realizácie projektu
       Minimálna dĺžka realizácie projektu nie je limitovaná.
Maximálna dĺžka realizácie projektu je 24 kalendárnych mesiacov.

2.6	Forma pomoci
Forma pomoci: priama, poskytnutie nenávratného finančného príspevku. Vyplácanie prijímateľa z verejnej správy pri projektoch financovaných z ERDF sa môže realizovať formou predfinancovania na základe predložených neuhradených účtovných dokladov vystavených dodávateľom preukazujúcich skutočnú výšku oprávnených výdavkov, ktoré prijímateľ predloží v lehote splatnosti alebo formou refundácie na základe predložených uhradených účtovných dokladov preukazujúcich skutočnú výšku oprávnených výdavkov alebo kombináciou uvedených spôsobov. 

2.7	Indikatívna výška finančných prostriedkov na výzvu

Indikatívna alokácia na opatrenie 1.2 (skupina aktivít 1.2.1 až 1.2.4) 	8 135 000 EUR	
	z toho Európsky fond regionálneho rozvoja	6 914 750 EUR	
	z toho štátny rozpočet SR	813 500 EUR	
	z toho financovanie prijímateľa	406 750 EUR	
Zdroj: MPRV SR	
RO OPBK má právo upraviť výšku alokácie na výzvu v závislosti od disponibilných zdrojov opatrenia.
Maximálna intenzita pomoci pre projekt v rámci opatrenia 1.2 / skupiny aktivít 1.2.1 až 1.2.4 je 95% (z toho 85% ERDF a 10% štátny rozpočet SR) z celkových oprávnených výdavkov na projekt a spoluúčasť žiadateľa je minimálne 5%.
Maximálna výška celkových oprávnených výdavkov na projekt nie je stanovená. Výška NFP je individuálne upravená u každého projektu na základe finančnej analýzy projektu (príloha č. 7 výzvy), ktorú je žiadateľ povinný predložiť v prípade, že výška celkových výdavkov projektu presahuje 1 000 000 EUR. V prípade projektov, ktorých výška celkových výdavkov je maximálne 1 000 000 EUR, sa uplatňuje financovanie projektu v pomere 85 : 10 : 5 (príspevok ERDF: príspevok štátneho rozpočtu SR : finančná spoluúčasť prijímateľa) bez povinnosti predkladať vypracovanú finančnú analýzu projektu. 
Minimálna výška oprávnených výdavkov na projekt je stanovená vo výške 16 600 EUR. 

3.	PODMIENKY POSKYTNUTIA POMOCI

3.1 Inštrukcie k vypracovaniu a predkladaniu žiadostí o NFP
Žiadateľ predkladá žiadosť o NFP v slovenskom jazyku, a to elektronicky a v tlačenej forme v jednom origináli a dvoch kópiách. Žiadosť o NFP vrátane relevantných príloh podpisuje štatutárny orgán žiadateľa.
Z pohľadu žiadateľa je nevyhnutné oboznámiť sa s kapitolou 4 Príručky pre žiadateľa / prijímateľa v rámci OPBK – verejná správa (ďalej aj „Príručka“), ktorá podrobne špecifikuje procesné náležitosti súvisiace s predkladaním, prijímaním a registráciou žiadostí o NFP.
Základné povinné náležitosti:
a)	Opis projektu (t.j. povinnú prílohu č. 1 žiadosti o NFP) je žiadateľ povinný vyplniť podľa formulára uvedeného v prílohe č. 2 tejto výzvy vo všetkých bodoch presne, jednoznačne a zrozumiteľne na počítači (opisy projektu vyplnené rukou a písacím strojom budú zamietnuté). Inštrukcie k vyplneniu príslušných častí opisu projektu sú uvedené v kapitole 11 Príručky. 
Následne po vypracovaní opisu projektu žiadateľ vyplní žiadosť o NFP.
b)	Žiadosť o NFP sa spracováva elektronicky prostredníctvom verejnej časti ITMS (portál ITMS), ktorý je prístupný pre žiadateľov na adrese https://www.itms.sk. Po vyplnení žiadosti o NFP vo verejnej časti ITMS zabezpečí žiadateľ elektronické odoslanie žiadosti. Odoslaním pridelí portál žiadosti o NFP jednoznačný identifikátor vo forme šesťmiestneho čísla. Tento kód sa využíva pri registrácii žiadosti o NFP v Core ITMS (neverenej časti ITMS) pre jednoduché vyhľadanie žiadosti o NFP. Možnosť získania prístupu žiadateľa do verejnej časti ITMS je uvedené v kapitole 4.2 Príručky. 
Vzorový formulár žiadosti o NFP je prílohou č. 1 tejto výzvy. 
c)	Prílohy žiadosti o NFP sa predkladajú v tlačenej forme a musia byť zviazané spolu so žiadosťou o NFP do hrebeňovej väzby alebo zviazané obdobným spôsobom (napr. drôtená krúžková väzba, tepelná väzba knižná väzba atď.), s výnimkou projektovej dokumentácie na realizáciu stavby. Prílohy žiadosti o NFP musia byť zoradené podľa číslovania uvedeného v zozname príloh k žiadosti o NFP a viditeľne označené príslušným číslom podľa zoznamu príloh. Žiadateľ je povinný doložiť všetky povinné prílohy v požadovanom rozsahu a počte. Žiadateľ predkladá tri zväzky príloh (1 x kompletné originály príloh a 2 x kompletné kópie príloh). Kvôli svojmu rozsahu spravidla nie je projektová dokumentácia pre realizáciu stavby súčasťou zväzku príloh, ale je predkladaná samostatne a žiadateľ ju predkladá v dvoch vyhotoveniach. Obidva zväzky projektovej dokumentácie (realizačná projektová dokumentácia) musia byť vypracované autorizovanou osobou a musia byť overené v stavebnom konaní. Všetky prílohy vyžadované v elektronickej forme sa predkladajú na dvoch CD alebo DVD nosičoch. 
       Prílohy č. 1, 2, 6, 13, 17.B a 19 žiadosti o NFP je žiadateľ povinný vypracovať podľa formulárov, ktoré sú uvedené v prílohách č. 2, 3, 7 a 8 tejto výzvy. Zoznam príloh k žiadosti o NFP je uvedený vo formulári žiadosti o NFP, ktorý je prílohou č. 1 tejto výzvy a ktorý zároveň určuje ich formát a počet.  
d)	Pre účely registrácie, hodnotenia, výberu žiadosti o NFP, financovania a monitorovania projektu sú údaje uvedené v dokumentácii žiadosti o NFP RO OPBK spracované aj elektronicky. 
e)		Ak sa na realizácii projektu podieľajú aj partneri žiadateľa, žiadateľ je povinný predložiť všetky prílohy aj za partnerov projektu.

3.2 Termín predkladania žiadostí o NFP
Žiadosť o NFP je  možné predložiť výlučne v termíne, ktorý si žiadateľ vopred zarezervoval prostredníctvom rezervačného formulára prístupného na webovej stránke RO OPBK www.opbk.sk/rezervacia. 
Základné časové údaje:
-	Termín vyhlásenia výzvy:  25. januára 2012
-	Sprístupnenie internetovej rezervácie termínov na predkladanie žiadostí o NFP na rezervačnom formulári dostupnom na stránke www.opbk.sk/rezervacia: 1. marca 2012 po 9:00 hod. 
-	Prijímanie žiadostí o  NFP na adrese SORO / RO OPBK: 
1.	hodnotiace kolo - od 16. apríla 2012 do 15. mája 2012
-	Termín ukončenia výzvy : 15. mája 20121 (termín ukončenia výzvy je zároveň posledným dňom predloženia žiadosti o NFP)

3.3 Základné procesné náležitosti predkladania žiadostí o NFP
Žiadosť o NFP je potrebné vypracovať a následne odoslať prostredníctvom verejnej časti ITMS. Postup získania prístupu do verejnej časti ITMS  je bližšie popísaný v Príručke, kapitola 4, časť 4.2. 
Vzhľadom na priebežný charakter tejto výzvy je zabezpečený priebežný proces predkladania žiadostí o NFP. Po vypracovaní dokumentácie žiadosti o NFP vrátane jej príloh v štandardnom elektronickom formáte vo verejnej časti ITMS si žiadateľ zarezervuje na internetovom rezervačnom formulári www.opbk.sk/rezervacia termín predloženia žiadosti o NFP. Iný spôsob rezervácie termínov na predloženie žiadostí o NFP  RO OPBK a SORO neakceptuje. 
V rezervácii žiadateľ uvedie: 
-	názov žiadateľa,
-	adresa žiadateľa na doručovanie korešpondencie,
-	IČO,
-	priradenie ku skupine aktivít,
-	názov projektu, 
-	e-mail pre doručenie potvrdenia o rezervovaní termínu,
-	telefón žiadateľa.
Následne po elektronickom odoslaní žiadosti o NFP zabezpečí žiadateľ fyzické doručenie žiadosti o NFP vrátane príloh v papierovej forme (podpísanej a opečiatkovanej) na adresu SORO / RO OPBK v stanovenom (rezervovanom) termíne (deň a hodina príjmu žiadosti o poskytnutie NFP). Adresa na doručenie žiadosti o NFP je uvedená v bode 5. tejto výzvy. 
Za dátum doručenia žiadosti o NFP na SORO  / RO OPBK9 sa považuje deň jej doručenia v písomnej forme. 
V prípade, ak žiadateľ nedoručí žiadosť o NFP vrátane príloh v stanovenom termíne, žiadateľovi zaniká právo podať tú istú žiadosť o NFP v rámci daného hodnotiaceho kola tejto priebežnej výzvy. 
V prípade, ak žiadateľ predloží žiadosť o NFP na adresu  SORO / RO OPBK9 alebo akúkoľvek inú adresu bez predchádzajúcej rezervácie termínu, nebude táto žiadosť zaregistrovaná do systému ITMS a bude vrátená späť žiadateľovi. 
Dokumentáciu žiadosti o NFP predkladá osobne štatutárny zástupca žiadateľa alebo osoba písomne splnomocnená štatutárnym zástupcom žiadateľa. Splnomocnená osoba je pri predkladaní žiadosti o NFP povinná preukázať sa úradne overeným splnomocnením a občianskym preukazom, resp. iným dokladom o totožnosti. 
Žiadosti doručené osobou bez príslušného splnomocnenia, kuriérom, zasielané poštou, e-mailom, faxom alebo iným spôsobom ako je stanovené v tejto výzve, prípadne doručené/zasielané na akúkoľvek inú adresu nebudú akceptované.
Ak sú všetky úvodné nevyhnutné náležitosti predkladania žiadosti o NFP splnené (tzn. žiadateľ sa dostavil vo vopred rezervovanom termíne, žiadosť o NFP je vyplnená a odoslaná cez Portál ITMS, žiadosť o NFP predkladá štatutárny zástupca žiadateľa, resp. ním splnomocnená osoba, žiadosť o NFP je predložená na správnu adresu), SORO / RO OPBK9 vykoná registráciu žiadosti o NFP v neverejnej časti ITMS pridelením ITMS kódu žiadosti o NFP, pod ktorým bude žiadosť o NFP v ďalších procesoch jednoznačne identifikovateľná.
Súčasťou predloženia žiadosti o NFP je aj kontrola formálnej správnosti žiadosti, ktorú SORO  / RO OPBK9 vykonáva za účasti žiadateľa a pri ktorej posudzuje:
-	oprávnenosť žiadateľa a projektu  - posúdenie vecného súladu predkladanej dokumentácie žiadosti o NFP predovšetkým s požiadavkami uvedenými vo výzve (napríklad oprávnenosť typu prijímateľa, oprávnenosť územia, finančná a časová ohraničenosť projektu, atď.).
-	úplnosť dokumentácie žiadosti o NFP – posúdenie, či je predložená dokumentácia kompletná a kompletne vyplnená, v požadovanom počte vyhotovení a pod. v súlade s podmienkami definovanými v Príručke.
Žiadateľovi je na počkanie vystavené Potvrdenie o registrácii žiadosti o NFP, ktoré obsahuje najmä tieto údaje:
•	názov a adresa SORO / RO OPBK9,
•	názov a adresa žiadateľa,
•	názov projektu,
•	priradenie projektu k programovej štruktúre OPBK,
•	dátum prijatia žiadosti o NFP,
•	dátum registrácie žiadosti o NFP,
•	kód ITMS.

3.4 Ďalšie podmienky poskytnutia pomoci
Pred poskytnutím pomoci je žiadateľ povinný preukázať splnenie podmienok poskytnutia pomoci, a to najmä:
1.	splnenie kritérií formálnej správnosti, ktorými sú kritériá oprávnenosti zaregistrovaných žiadostí o NFP (obsahujúce oprávnenosť projektu a žiadateľa, príp. partnera) a kritériá úplnosti zaregistrovaných žiadostí o NFP. Nesplnenie niektorého z týchto kritérií má za následok neschválenie predloženej žiadosti o NFP. Kritériá formálnej správnosti a možnosť dopĺňať chýbajúce náležitosti žiadosti o NFP na základe Výzvy na doplnenie chýbajúcich náležitostí žiadosti o NFP sú uvedené v kapitole 4.3 Príručky,
2.	mať vysporiadané finančné vzťahy so štátnym rozpočtom,
3.	nemať daňové nedoplatky, nedoplatky poistného na zdravotné poistenie, sociálne poistenie a príspevkov na starobné dôchodkové sporenie,
4.	neporušiť zákaz nelegálnej práce a nelegálneho zamestnávania podľa osobitného predpisu,
5.	zabezpečiť spolufinancovanie projektu zo strany žiadateľa,
6.	predloženie  finančnej analýzy projektu a analýzy nákladov a prínosov projektu - ak relevantné,
7.	podmienka vyplývajúca z ods. 8 § 7 a ods. 8 § 8 zákona č. 539/2008 Z. z. o podpore regionálneho rozvoja.
Splnenie podmienok preukazuje žiadateľ dokladmi v dokumentácii žiadosti o NFP a SORO / RO OPBK9 ich overuje v procese formálnej kontroly a odborného hodnotenie žiadosti o NFP. Pre splnenie podmienok č. 3  a 4 je postačujúce, aby uvedené dokumenty boli pri predkladaní žiadosti o NFP nahradené čestnými vyhláseniami podľa formulárov uvedených v prílohe 7 výzvy a predložené žiadateľmi, ktorých žiadosti o NFP boli odporučené na schválenie, pred vydaním Rozhodnutia o schválení ŽoNFP.  
Za účelom zisťovania splnenia podmienok poskytnutia pomoci a overenia súladu predložených dokladov má RO OPBK právo vyžiadať si aj iné dokumenty mimo dokladov uvedených v zozname povinných príloh k žiadosti o NFP.

4.	Kritériá pre výber a hodnotenie projektov
Kritériá pre výber a hodnotenie projektov v rámci opatrenia 1.2  Regionálna a mestská hromadná doprava boli schválené Monitorovacím výborom pre OPBK a sú súčasťou prílohy č. 2 Programového manuálu OPBK.
Bližšie informácie o hodnotení, výbere a schvaľovaní žiadostí o NFP predložených v rámci tejto výzvy sú uvedené v kapitole 5. Príručky.

5.	Kontakt pre bližšie informácie k výzve
Ďalšie podrobné informácie k tejto výzve je možné získať na nižšie uvedených adresách:
RO OPBK: 
Ministerstvo pôdohospodárstva a rozvoja vidieka SR
Agentúra na podporu regionálneho rozvoja
Odbor riadenia pomoci pre Bratislavský kraj
Prievozská 2/B
825 25 Bratislava 26
web: www.opbk.sk
e-mail: opbk@build.gov.sk

SORO:
Úrad Bratislavského samosprávneho kraja
Odbor SO/RO pre OPBK
P.O. BOX 106
Sabinovská 16
820 05 Bratislava 25
web: www.region-bsk.sk
e-mail: opbk@region-bsk.sk

RO OPBK a SORO bude odpovedať na písomne predložené otázky žiadateľov týkajúce sa OPBK (zaslané poštou, faxom alebo elektronicky). RO OPBK a SORO zverejňuje odpovede na často kladené otázky všeobecného charakteru prostredníctvom uvedených internetových stránok. RO OPBK aktualizuje zoznam odpovedí na často kladené otázky.
Všetky odpovede zverejnené na internetovej stránke alebo poskytnuté žiadateľovi v písomnej forme sa považujú za záväzné a žiadateľ sa na ne môže v prípade potreby odvolávať. Odpovede poskytnuté žiadateľovi telefonicky a ústnou formou, pokiaľ neboli spracované do písomnej podoby, nemožno považovať za záväzné  a žiadateľ sa na ne nemôže odvolávať. Žiadateľ nemôže byť v hodnotiacom procese postihnutý za dôsledky nesprávnej informácie, ktorú mu poskytol RO OPBK alebo SORO v písomnej alebo elektronickej forme.
RO OPBK oznamuje, že zriadil konzultácie pre žiadateľov o NFP, ktorí majú zarezervovaný termín na predloženie žiadosti o NFP. Termín konzultácie je nutné si vopred zarezervovať na telefónnych číslach 02/58317443, 02/58317597, resp. na e-mailových adresách marian.mery@build.gov.sk, denisa.tekulova@build.gov.sk.
Na konzultáciu je povinný sa dostaviť štatutárny zástupca žiadateľa, prípadne ním splnomocnená osoba. Osoba splnomocnená štatutárnym zástupcom žiadateľa sa pred konzultáciou musí preukázať splnomocnením, v opačnom prípade nebude konzultácia poskytnutá. Žiadateľ je povinný dostaviť sa na konzultáciu s konkrétnym projektovým návrhom (podľa rezervačného formulára) na adresu RO OPBK, tak ako je uvedené v tomto bode výzvy. 
RO OPBK odporúča žiadateľom o NFP, aby počas trvania výzvy sledovali webovú stránku www.opbk.sk, na ktorej bude RO OPBK poskytovať aktuálne informácie k výzve. 

6.	Osobitné ustanovenia
6.1 Osobitné podmienky pre vydanie rozhodnutia o schválení žiadosti o NFP
Podrobnejšie informácie o priebehu konania o žiadosti o NFP sú uvedené v Príručke. Rozhodnutia o schválení žiadosti o NFP v zmysle zákona č. 528/2008 Z. z. o pomoci a podpore z fondov Európskeho Spoločenstva v znení neskorších predpisov sú v prípade OPBK vydávané až po splnení všetkých podmienok výzvy (napr. predložením dokladov preukazujúcich splnenie podmienok poskytnutia pomoci, ktoré boli pri predložení žiadosti o NFP nahradené čestným vyhlásením, atď.). 
6.2 Osobitné podmienky k výzve na predkladanie žiadosti o NFP
V prípade zrušenia alebo pozastavenia výzvy na predkladanie žiadosti o NFP sa aplikujú ustanovenia zákona č. 528/2008 Z. z. o pomoci podpore z fondov Európskeho Spoločenstva v znení neskorších predpisov a Systému riadenia štrukturálnych fondov a Kohézneho fondu pre programové obdobie 2007-2013 pre zrušenie alebo pozastavenie výzvy na predkladanie žiadosti o NFP. Systém riadenia štrukturálnych fondov a Kohézneho fondu je dostupný na adrese http://www.nsrr.sk/dokumenty/zakladne-dokumenty/.

7.	Prílohy
RO OPBK uverejňuje nasledovné prílohy tejto výzvy:
1	Formulár žiadosti o NFP v elektronickej verzii (súbor s názvom Príloha 1 Žiadosť o NFP.doc) – VZOR
2	Opis projektu v elektronickej verzii (súbor s názvom Príloha 2 Opis projektu.doc) – VZOR
3	Rozpočet projektu v elektronickej verzii (súbor s názvom Príloha 3 Rozpočet projektu.xls) – VZOR
4	Štandardné znenie Zmluvy o poskytnutí NFP  
Vzor Zmluvy o poskytnutí NFP spolu s jej prílohami je vypracovaný Centrálnym koordinačným orgánom (Ministerstvo dopravy, výstavby a regionálneho rozvoja SR) a Certifikačným orgánom (Ministerstvom financií SR) a je záväzný. Zmluvy o poskytnutí NFP uzatvárané medzi RO OPBK a prijímateľmi zohľadnia špecifické podmienky poskytnutia pomoci definované v prípade príslušného opatrenia, resp. oblasti podpory  OPBK (napr. použitý systém financovania projektov, periodicitu zasielania monitorovacích správ ukazovatele na úrovni projektu, atď.) 
5	Programový manuál OPBK
6	Príručka pre žiadateľa / prijímateľa o NFP v rámci OPBK - verejná správa 
7	Formuláre k ŽoNFP  v elektronickej verzii (súbor s názvom Príloha 7 Formuláre k ŽoNFP) – VZOR
8	Metodika pre výpočet finančnej analýzy projektu v elektronickej verzii (súbor s názvom Príloha 8 Finančná analýza projektu.xls)